Gazteen ihesa | Gizartea | Berria\nAlemanian egiten du lan Maite Lizarragak / BERRIA\n«Euskal Herrian ez zegoen aukera handirik»\nKarrera egiten hasi zenean, ez zitzaion burutik pasatu ere egin kanpora lanera joan beharko zuenik. «Ez neukan batere intentziorik, eta ikasketak egiten ari nintzela ere ez neukan asmorik». Erasmus egitasmoak aldarazi zion ikuspegia Kepa Iturriozi (Legorreta, Gipuzkoa, 1985): «Orduan ikusi nuen neure burua lehen aldiz herritik kanpo». Ikasketak amaituta, ordea, Euskal Herrira bueltatu zen. «Baina ez zegoen aukera handirik». Programatzailea da, eta Euskal Herrian «zailagoa» da lana aurkitzea. Suitzan egon zen bi urtez, eta Amsterdamen dago orain (Herbehereak).\nTomtom enpresan ari da lanean. GPSekin eta era horretako gailuekin lan egiten dute. Software garatzaile gisa dihardu Iturriozek, «hainbat gailu sinkronizatzeko on line zerbitzuan». Lan baldintzekin ez du kexurik. «Eskaera oso handia da une honetan, eta oso baldintza onak lor daitezke». Bueltatzea ez dago Iturriozen planetan. «Hemen industria asko dago, eta aukera handia lan ona izateko. Han zailagoa da».\nGazteen ihesaz kezka izatea ulertzen du: «Hezkuntzan egin da inbertsioa gu formatzeko, denon dirua erabiliz, eta gero kanpora joan behar. Hori dirua galtzea da». Baina nabarmendu du aukera ere badela. «Tokiak ezagutzeko aukera ona da». Ez du baztertu beste nonbaitera joatea.\n«Baldintza onetan bueltatu nahi dut»\nBi urte pasatxo daramatza Maite Lizarragak (Iruñea, 1984) Alemanian, Schwabisch Hall herrian. «Ez nuen gogorik, baina bai beharra, eta horregatik erabaki nuen lan bila etortzea Alemaniara». Arkitektura ikasketak egin zituen, eta irakasgaitasun ziurtagiria erdiesteko ikastaroa, ondoren. Iruñean ez zuen «ganorazko ezer» aurkitu. Orduan, egoerak itota, Iruñeko Merkataritza Ganberak antolaturiko programa batean eman zuen izena. Hiru hilabetez ikasi zuen alemana Iruñean, eta beste bi hilabetez Alemanian. Azken hila praktiketan zetzan, programak jarritako enpresa batean. Horrela lortu zuen lana Lizarragak. «Asko pentsatu gabe hartutako erabakia» izan zela adierazi du: «Gehiago hausnartu banu, ez nintzen etorri izanen. Eta eskerrak! Hemen, gutxienez, lanean eta ikasten nabil». Haren arabera, «baldintzak onak dira, jarduera nekeza den arren». Arropa enpresa bateko departamentuan dabil saltoki berriak diseinatzen.\nAtzerrira joatea «zaila» izan dela ohartarazi du. Dena den, orain arteko egonaldiaz baikor azaldu da: «Behartuta etorri nintzen hein batean, baina asko ikasi dut alderdi guztietan. Izugarrizko esperientzia izan da. Hizkuntza eta kultura berri bat ikasi ditut». Burua, ordea, sorlekura doakio. «Itzultzeko gogoa» du: «Erabaki dut jada hara joan nahi dudala, eta zer edo zer bilatzen hasi naiz, baina baldintza onetan bueltatu nahi dut».\n«Azaldu dezaket nire esperientzia, baina ez ulertu»\nIrakasle eskolako ikasketak amaitu eta ogibide horretan lana topatzea zaila neukan. Europan ingelesez mintzatzen diren herriak aztertu, eta Irlanda etorri zen niregana». Horrela azaldu du bere erabakia Ane Trujillok (Gasteiz, 1989). Urtebeterako joan zen, itzultzeko eguna buruan, baina orain ez daki noiz bueltatuko den. «Hemengo kulturaz eta jendeaz maitemindu naiz, eta euren herriarekiko duten maitasuna miresgarria iruditzen zait». Baina, noizean behin, egoeraz ohartzen da: «Abentura batean nabil. Zaila da bizipen hau aldi baterakoa ez baizik betirako bizipena izatea».\nAtzerrira joateko arrazoi nagusietako bat hizkuntza zen. «Nire ingeles maila oso eskasa zela jakinda, ikasteko beharra nuela sentitu nuen». Onartu du ez duela egun guztian hitz egiten ingelesez, baina edukitako lanekin lortu du hizkuntza ikastea: «Familia irlandar batekin aritu nintzen lanean hasieran, eta haurtzaindegi batean nago gaur egun».\nIrlandan bi urte bete berri ditu, eta ez da erabakiaz damutzen: «Nahia izanez gero, edonor animatuko nuke pausoa ematera». Historia politak eta ez hain politak gertutik entzun ahal izan dituen arren, «zuzenean» bizi beharreko abenturatzat ikusten du bere bizipena: «Esperientzia hau azaltzeko erraza da, baina ulertzeko ez hainbeste».\n«Gazteentzako lan aukerak urriak dira»\nBi urte eta erdi daramatza Xabier Amurriok (Gernika-Lumo, Bizkaia, 1989) Poloniako Wroclaw hirian. Lan aukera faltagatik joan zen, «abenturara», eta Euskal Herria buruan badu ere, oraindik ez du bueltatzeko asmorik; aukera interesgarri bat agertu arte ez behintzat. Credit Suisse bankuan ari da lanean, burtsan egiten diren salerosketak gainbegiratzen. Pozik dago bere ikasketekin erlazionatutako lanbide batean ari delako. «Ez da ohikoena, ez etxean, ezta kanpora lan bila joan direnen artean ere». Gainera, enpresak eskaintzen dizkion baldintzak oso onak direla azaldu du: «Seguru pribatua dut, soldata ere ona da, eta lanorduak nire beharrizanen arabera kudeatzen ditut».\nPolonian eskaintzen dizkioten baldintzak ez ditu aurkitu Euskal Herrian. Hala ere, egoera hobetu dela uste du. «Baina oraindik gazteentzako aukerak urriak dira. Kalitate gutxiko kontratuak baino ez daude». Horrek egunerokoan pentsatzea dakarrela iritzi dio Amurriok, eta, ondorioz, ezin dela etorkizunerako planik egin. «Langile gehienak lana galduko duten beldur dira». Poloniako egoera kontrakoa da: ekonomia gorako bidean doa, eta horrek baldintza hobeak izatea dakarrela azaldu du. «Egunerokoa merkeagoa da, biztanleria gazteagoa da, eta gehienek ingelesez egiten dute. Horrek enpresa handiak eta multinazionalak erakarri ditu». Euskal Herrian orain urte batzuk bezala, oparoaldia nabari dela adierazi du.\n«Denak berdin jarraitzen badu, atzerrian lanean jarraitu beharko dut aukeraren baten zain, baina azkenean bueltatuko naiz». Bitartean, esperientziaz gozatu nahi du, eta uste du atzerrian egindakoak ateak zabalduko dizkiola etorkizunean Euskal Herrian lana bilatzeko.\n«Itzuli aurretik munduan zehar ibili nahi dut»\nParisen bizi bada ere, hango lan eskaintzez gainera, Euskal Herriko hainbat proiektutan murgilduta dabil Marga Berra (Baiona, 1990). «Parisen bakarrik banintz, ez nuke lan aski izanen, eta Hendaian bakarrik lan eginez gero, ezta ere; oreka lortu dut bietan naizelako». Grafismoan dihardu Berrak. Arte Ederretako ikasketak egin zituen Orleanerrian (Frantzia), eta adierazpen grafikora bideratu zituen bost urteko ikasketak. Orain dela bi urte, unibertsitatea amaitu zuenean, lagun batek eta biek Parisera joatea erabaki zuten, lehen lan esperientziaren bila.\nOrleanerriko Arte Ederretako Unibertsitatea Paristik oso hurbil dago, trenez ordubete eskasera. Horrek eragina izan zuen lan bila Frantziako hiriburura joateko hautuan. «Lapurdin ez nuen kontakturik, eta Parisen bai, unibertsitateko ikaskide gehienak han ingurukoak zirelako. Iparraldean, grafismo kontuan, ez\nWebgune berezia. Gazteei begira


Hamalau dira San Petersburgoko metroko erasoan hildakoak | Mundua | Berria\nHamalau dira San Petersburgoko metroko erasoan hildakoak\nHasieran bi eztanda izan direla zabaldu den arren, bakarra izan da, bi geltokiren artean. Putinek esan du "aukera guztiak zabalik" dituztela.\nErrusiako hiri nagusien artean bigarreneko metroa jarri dute jomugan. Astelehen eguerdian, eztanda handi bat izan zen San Petersburgoko Sennaia eta Tekhnologitxeski Institut geltokien artean, ustez bagoietako batzuk lehertuta. Hasierako informazioen arabera, gutxienez hamar lagun hil zirela zabaldu zen. Asteartean azaldu dute hamalau badirela, dagoeneko, leherketaren ondorioz hilak, eta larri daudela dozenaren bat herritar.\nErasoa eguerdiko 14:30ean gertatu zen, Euskal Herriko 13:30ean. Hasieran zabaldu zenez, bi geltokitan lehertu ziren bagoiak, baina gerora jakinarazi zuten batetik besterako bidean gertatu zela; gidariak ez zuen trena gerarazi hurrengo geltokira iritsi arte. Ordu gutxiren buruan, hiriko metro sare osoa hustu zuen Poliziak, eta geltokiak itxi zituen, kriminologoek gertatua argitzeko. Lehenbiziko hipotesien arabera, lehergailua bagoietan ipinita zegoen; telebista publikoak jakinarazi du metrailaz beteta zegoela. Vosstania metro geltokian ere topatu dute eskuz egindako lehergailu bat, eta indargabetu egin dute.\nInterneteko erabiltzaileek sare sozialetan jarri dituzten hainbat iruditan, hautsita ageri dira bagoietako ate eta leihoak. Nasan, hainbat lagun ikus daitezke lurrean. Lekukoek tokiko hedabideei azaldu dietenez, hainbat bidaiarik metroaren leihoetatik irten behar izan dute.\n«Aukera guztiak» zabalik\nFiskaltzak ere abiatu du gertatutakoari buruzko ikerketa. Vladimir Putin presidentearen arabera, «oraindik goizegi» da erasoaren jatorri zehatza aipatzeko, baina gobernuak zabalik dauzka aukera guztiak. «Ikerketak argituko du, baina arrazoi guztiak aztertzen ari gara, teknikoak zein kriminalak, eta, nagusiki, jatorri terroristako adierazpenak».\nPutin, hain zuzen ere, hirian bertan zen erasoa gertatu zenean; besteak beste, hainbat komunikabide handirekin antolatutako foro bat eta Aleksandr Lukaxenko Bielorrusiako presidentearekin hitzordu bat zeuzkan. Viktor Ozerov parlamentuko defentsa batzordeko bozeramaileak iradoki zuen hura izan zitekeela erasoaren arrazoietako bat, eta segurtasuna behar bezala ez bermatzea deitoratu zuen. Putinen bozeramaileak, ordea, ukatu egin du halako loturarik egotea: presidentea hiriaren kanpoaldean zegoela jakinarazi du Dmistri Peskov eledunak.\nBestelako daturik ezean, dolumin sorta heldu zaie nazioartetik sanpetersburgotarrei. Federica Mogherini Europako Batasuneko mandatariak esan du «Errusiako pertsona guztiak gogoan» dituztela berak eta EBko Atzerri ministroek. Ramzan Kadirov Txetxeniako Errepublikako buruak ere gaitzetsi du erasoa, eta egileak «jazartzeko» eskatu du. Gobernuak hiru eguneko dolu nazionala ezarri du hildakoak omentzeko.


3.Fasea - Andoain\nAurrekontu parte-hartzaileak 2022/\n3. fasea – Herritarren bozketa\nUrriaren 8tik 31ra arte.\n2. fasea gainditu duten proposamen guztiei herritarren botoa emango zaie, Andoaingo 16 urtetik gorako herritar guztiek 250.000€ zein proiektutara bideratu aukera dezaten.\nBotoa emateko, webgune honetan bertan online inprimaki bat argitaratuko da, bai eta hau inprimatzeko hainbat formatu ere. Ondoren, 1. fasean adierazitako udal-eraikinetako postontzietan entregatu beharko dira. Halaber, bozketa-postontziekin batera, paperezko inprimakiak ere egongo dira eskuragarri.\nHautatutako proiektu bakoitzaren ezaugarriak ezagutzera emateko, informazio jardunaldi bat egingo da urriaren 8tik 31ra bitartean, eta interesa duten herritar guztiek parte hartu ahal izango dute bertan.\nBozketa-inprimaki bakoitzean 3 puntu (lehentasun gehiagokoa), 2 puntu eta puntu 1 (lehentasun gutxiagokoa) eman behar zaizkie hautatutakoen zerrendako 3 proiekturi. Ezinbestekoa izango da 3 proiektu puntuatzea. 3 puntuaziorik ez badago, txartela baliogabetuko da.\nHerritarren artean babes handiena jasotzen duen proposamenari 50 puntu emango zaizkio, eta gainerakoei boto-ehunekoaren araberako puntuazioa emango zaie.\nBozketan parte hartzen duten guztien artetik %5etik beherako pertsona-ehunekoa lortu duten proposamenak ezingo dira hautapen-prozesuan sartu. Balorazio teknikoan (2. fasea) eta herritarren boto honetan lortutako puntuazioak batuta 65 puntu gainditzen dituzten proposamen guztiak 4. fasera igaroko dira, proiektuen esleipenerako.\nHautatutako proposamen guztiak gauzatzeko kostua 250.000 eurotik beherakoa bada, guztiak sartuko dira automatikoki 2022ko udal-aurrekontuetan.


Bizi-itxaropen osasuntsua - hiru Presentacion - Urrutiko Lanbide Heziketako Institutua\nBizi-itxaropena pertsona batek bizitzea espero duen urteak dira. Hori, ordea, pertsona bizi den munduko partearen arabera alda daiteke. Bizi-itxaropen osasuntsua hau da: pertsona batek gaixotasunik edo minusbaliotasunik gabe bizi dezakeen urte-kopurua. Herri baten heriotza-tasaren ezaugarriak laburtzeko gehien erabiltzen den neurria da.\nElikadura, higiene eta medikuntzan izandako hobekuntzei esker lortu da bizi-itxaropena handitzea.\nBizi-itxaropena Lehen Munduko herrietan\nBizi-itxaropena handitu egin da bizi-kalitatea hobetzeari esker, eta etengabe handiagotzen ari da Lehen Munduko herrietan. Sei hamarraldiren buruan ehun urte ingurukoa izatea espero da. Kontuan izan behar da, hala ere, bizi-itxaropena eta bizi-kalitatea ez doazela batera, zahartzearekin erlazionatutako gaixotasunak ere hazi egiten baitira bizi-itxaropena handitzean.


Guri buruz - SHAOXING JIMIHAI TRADING CO,.LTD\nGure enpresa bi sortzailerekin bakarrik hasi zen garatzen, Himi, ingeleseko irakaslea zena, 3 urte daramatza esportatzen.Rainbow familia-fabrikaren jabea da, 10 urteko erosketa esperientzia duena.Gure bizitzako une horretan, denok oso ahula sentitu ginen eta ezin genuen atera "Gauza Handia" bat egiteko.Baina, orduan, nekez ezagutuko direla dirudien bi pertsona hauek maskotenganako maitasun eta grina berberak biltzen ditu.\nElkarrekin estimatzen eta hobetzen hasi ginen, eta azkenean gure abantailak eta baliabideak integratu genituen maskoten hornikuntza negozio bat abiarazteko.Eta etengabeko atzerapausoak aztertzeko eta garaitzeko prozesuan, urratsez urrats garatzen joango gara misioa ahaztu gabe.\nJiMiHai Trading Co., Ltd. 2021ean sortu zen, konpainia Shaoxing-en dago, Zhejiang.\nMaskoten produktuen hornikuntza diseinuan eta garapenean, ekoizpenean, salmentan eta esportazioan espezializatuta gaude.Gure bezeroei produktu sorta zabala eskaintzen diegu maskoten hornikuntzako milaka produktuz osatutakoa.Orain arte produktuen % 70 Japonia, Hego Korea, Estatu Batuak, Alemania, Frantzia eta Kanadara, besteak beste, helmugetara esportatzen dira.Produktu horietako batzuk sare sozialetako sentsazio izan ere bihurtu dira, eta gure produktuetako askok ospearen hazkunde nabarmena izan dute modan dauden eta aurreratuago dauden eskualdeetan.\nIndustria puntako ekipamenduetan inbertitu dugu eta gure hornikuntza-katearekin lan-harreman handiak ditugu guretzat eta zuretzat, gure bezeroentzat, lehengai eta prezio onenak ziurtatzeko.Harro gaude gure banaketa katearen kudeaketarako gure ikuspegi bizkor eta akatsik gabe, eskaerak azkar betetzea eta entregatzea eta konfiantzazko eta iraunkorra hazten laguntzen duena.\ngure bezero-basearekin lankidetza.\nGaur egun, gure konpainiak 2 diseinatzailek, 2 lagin ingeniariek, 3 kalitate kontrolatzailek eta 50 produkzio-langile baino gehiagok osatzen dute.Talde honek 6 produkzio-lerro ezberdin funtzionatzen ditu, 18 ekipamendu industrial biltzen dituena gure produktu sorta zabala ekoizteko 8 patente bereziekin.Hau guztia gure 300 m2-ko bulego-espaziotik kontrolatu eta koordinatzen da, eta gure 1000 m2-ko tailerrean ekoizten da.800 m2-ko biltegiratze- eta entrega-zentro bat dugu, zure beharrak eskuragarri daudela ziurtatzen laguntzeko eta egoera onenean eta ahalik eta denbora laburrenean entregatuko dituzula.\nBiltegiratze eta Bidalketa Zentroa\nKudeaketa Filosofia: Osotasunaren kudeaketa, kalitatea irabazten du.\nZerbitzuaren filosofia: Zer egin dezakegu zure alde?\nIkusi dugu gure arreta edo kalitate handiko zerbitzuak, negozioaren ikuspegi modernoa eta zientifikoki bultzatutako kalitatea kudeatzeko sistemak, gure konpainiak hazkunde osasuntsua izan duela hasierako sorreratik, ez bakarrik eremu batean, baina bertikalki eta horizontalki eskala txikiagoan dibertsifikazioa botatzen duela, eta gure konpainiak garapen maila altuago batera bultzatzen jarraituko du, lortu dugun oinarri sendoan oinarrituta.\nGure etorkizunerako gure ikuspegia gure bezeroen beharrak asetzeko modu berriak aurkitzea da, konpainiak produktu berrien diseinuan inbertsioa handitzen jarraitzen duen heinean, hazten ari den merkatu dinamiko eta azkar aldatzen ari den honetan.\nZurekin lankidetzan arituko gara, konfiantzaz beteta elkarrekiko negozio arrakasta lortzeko eta aro berriko beharrak asetzeko!


Cookie-politika - Centro Comercial Zubiarte\nZER DA “COOKIE” BAT?\n“Cookie” bat da webguneek nabigatzailera bidaltzen duten testu-zati txiki bat, erabiltzailearen terminalean gordetzen dena, hau da, ordenagailuan, telefono mugikorrean, tabletan, etab. Fitxategi hauei esker webguneak zure bisitari buruzko informazioa gogora dezake, esaterako, hizkuntza eta aukera gogokoenak, honela zure hurrengo bisita erraztuz eta webgunea erabilgarriago bilakatuz edukiak pertsonalizatzearen bidez. Cookiek oso paper garrantzitsua dute, webgunearen erabilera-esperientzia hobetzen baitute.\nCookieak zer diren, zer gordetzen duten, nola ezabatu, desaktibatu eta abarri buruzko informazio gehiago nahi baduzu, sartu ondorengo estekan.\nNOLA ERABILTZEN DIRA COOKIEAK?\nWebgune honetan zehar nabigatzean, erabiltzaileak onartu egiten du cookieak bere terminalean instalatu ahal izatea, ondorengo informazioa ezagut dezagun:\nWebgunearen erabileraren inguruko informazio estatistikoa.\nErabiltzailearen “login-a” webguneko saioa aktibo mantendu ahal izateko.\nGailu mugikorretatik sartzean erabiltzaileak nahiago duen webgunearen formatua.\nWebgunearen zerbitzuetan burututako azken bilaketak eta zerbitzu horien pertsonalizazio-datuak.\nErabiltzaileari erakusten zaizkion iragarkiei buruzko informazioa.\nErabiltzaileak erantzun dituen inkestei buruzko informazioa.\nGizarte-sareetara dauden esteken datuak, Facebook edo Twitter erabiltzailearen bidez sartzen diren erabiltzaileen kasuan.\nBezeroak berariaz eskatutako zerbitzu jakinak emateko behar-beharrezkoak diren cookieak. Cookie hauek desaktibatzen badira, ezingo dituzu behar bezala jaso gure eduki eta zerbitzuak;\ncookie analitikoak (erabiltzaile guztien jokaeraren jarraipena eta analisi estatistikoa burutzeko), publizitate-cookieak (publizitate-espazioak hainbat irizpideren arabera kudeatzeko, esaterako, iragarkiak bistaratzeko maiztasuna) eta jokaera-cookieak (publizitate-espazioak erabiltzailearen profil espezifikoaren arabera kudeatzeko).\nCookie hauek desaktibatzen badira, webguneak funtzionatzen jarraituko du, baina cookie horiek jasotzen duten webgunearen erabilerari eta bertan bistaratutako iragarkien arrakastari buruzko informazioak gure zerbitzuak hobetzen laguntzen digu eta zuri, doan, hainbat eduki eskaintzeko aukera ematen digute.\nCookie analitikoen barnean, Google Analytics erabiltzen dugu, Google-ek garatutako web-analisi zerbitzua alegia, webguneetan barna egiten den nabigazioa neurtu eta aztertzeko balio duena. Honi buruzko informazio gehiago eskuratzeko eta cookie hauen erabilera bertan behera uzteko: www.google.es/intl/es/analytics/privacyoverview.html.\nKanpoko gizarte-sareetako cookieak, bisitariei hainbat gizarte-plataformatako (Facebook, Twitter, Instagram, etab.) edukiarekin elkar-eraginean aritzeko aukera emateko erabiltzen direnak eta gizarte-sare horietako erabiltzaileentzat soilik sortzen direnak.\nCookie hauen erabilera-baldintzak eta cookie hauek jasotzen duten informazioa dagokion gizarte-plataformaren pribatutasun-politikaren arabera arautzen dira.\nNOLA KUDEATU “COOKIEAK” NABIGATZAILEAN?\nErabiltzaileak bere ekipamenduan instalatutako “cookieak” baimendu, blokeatu edo ezabatzeko aukera du, bere terminalean instalatutako nabigatzailea konfiguratuz.\nCookie Politikari buruzko informazioa jaso ondoren nabigatzen jarraitzea erabakitzen baduzu, webguneak eta aplikazioek cookieak erabiltzea onartzen duzula ulertuko dugu. Hala ere, nahi izanez gero, cookien konfigurazioa alda dezakezu edozein momentutan, zure nabigatzailea konfiguratuz jasotako cookieak onartzeko edo ez onartzeko, edota nabigatzaileak abisu bat bidal diezazun zerbitzariren batek cookie bat gorde nahi duenean.\nJakinarazten dizugu cookien instalazioa blokeatu edo ez onartzekotan, zenbait zerbitzu erabilgarri ez egotea gerta litekeela, zenbait zerbitzutara ezin sartzea gerta litekeela edo gure web orri eta aplikazioek eskaintzen dizuten guztia erabat aprobetxatu ezin izatea. Gure cookieak erabiltzeaz gain, hirugarrenei cookieak ezartzeko eta zure ordenagailuan cookie horiek atzitzeko baimena ematen diegu. Webgune honetan zehar nabigatzeak enpresa hauen cookien erabilera baimentzea dakar.\nCookieak onartzea eskertuko dizugu, hartara, edukia hobetzen lagunduko diguten datu zehatzagoak eskuratuko baititugu.\nWebgune honetako zerbitzu bereziren batean hemen aipatutakoen desberdinak diren xedapen espezifikoak ezartzen badira datu pertsonalen babesari eta cookien erabilerari dagokionez, zerbitzu jakin horretarako adierazitako arau bereziak baldintza hauen aurretik nagusituko dira.\nWebgunera edo aplikaziora lehenengoz sartzean, cookien erabilerari buruzko informazioa duen leiho bat agertuko zaizu eta bertan kontsultatu ahalko duzu “Cookie-politika” hau. Cookien erabilerari baimena ematen badiozu, nabigatzen jarraitzen baduzu edo estekaren batean klik egiten baduzu, gure cookie-politika onartzen duzula ulertuko da eta, beraz, cookieak zure ekipamendu edo gailuan instalatzeko baimena eman duzula ere ulertuko da.\nWebgune honek eta bere legezko ordezkariek ez dute beren gain inolako erantzukizunik hartuko cookie-politika honetan aipatutako hirugarrenek izan ditzaketen pribatutasun-politiken eduki edo egiazkotasunari dagokionez.\nWeb nabigatzaileak dira cookieak biltegiratzeko ardura duten tresnak eta nabigatzaileetatik baliatu behar duzu cookieak ezabatu edo desaktibatzeko duzun eskubidea. Webgune honek eta bere legezko ordezkariek ezin dezakete bermatu aipatutako nabigatzaileek cookieak behar bezala manipulatuko dituztela.\nZenbait kasutan, cookieak instalatzea beharrezkoa da nabigatzaileak zure cookieak ez onartzeko erabakia gogora dezan.\nGoogle Analytics cookien kasuan, enpresa honek cookieak biltegiratzen ditu Estatu Batuetan kokatutako zerbitzarietan eta informazioa hirugarrenekin ez partekatzeko konpromisoa hartzen du, sistemaren funtzionamendurako beharrezkoa denean edo legeak hala behartzen duenean izan ezik. Google-en arabera, enpresa honek ez du zure IP helbidea gordeko. Google Inc. Portu Seguruaren Akordioaren barne dagoen enpresa da eta akordio horrek bermatzen du igorritako datu guztiak Europako araudiarekin bat datorren babes-maila batekin tratatuko dituela. Honekin lotutako informazio xehatuagoa aurkituko duzu esteka honetan. Google-ek cookiei ematen dien erabilerari buruzko informazio gehiago nahi baduzu, hona hemen beste esteka hau.\nCookie-politika honen inguruko edozein galdera edo zalantza izatekotan, jarri gurekin harremanetan harremanetarako atalean.\nGURE COOKIE POLITIKA EGUNERATZEN AL DUGU?\nBaliteke noizean behin gure webguneko Cookie Politika eguneratzea, horregatik, gure webgunera sartzen zaren bakoitzean politika hau irakurtzea gomendatzen dizugu, cookieak nola eta zertarako erabiltzen ditugun zehatz-mehatz jakiteko. Cookie Politika azkenekoz eguneratu zen 2016ko abuztuaren 1ean.


otsaila | 2014 | Hitz beste\n2014-02-28 2014-03-18 by Anjel Lertxundi\t| Leave a comment\nEz dago dilema mingarriagorik bi balio moralen artean derrigorrean bat erabaki beharra baino. Biak onak izaki, bata ala bestea, ez dago beste aukerarik. Bidegurutze horretan, dilema horren bihotzean, garatu ditu literaturak bere drama gorenak. Antigona da adibide nagusia: legearen eta kontzientziaren artean erabaki behar izan zuen; kontzientziari egin zion kasu. Eguneroko bizitza ere ez dago auzien faltan: familian, hil ala biziko osasun kontuetan, esate baterako; lantegian, solidaritateak lanpostua kolokan jartzen duenean, adibidez…\nPolitika ere dilema moral askoren plaza da sarri. Errealitateak, egoskorra baita, maiz jartzen ditu agintariak kontraesanen bidegurutzean. Rajoy izango da dilemarik gabeko agintari mundial bakarra. Zain egoten jakitea du meritu nagusi: sortzen zaizkion auziak denborak ustelduko dituen usteak bizi du. “Zergatik egin behar dut nik zerbait?” galdetzen zuen herenegun xano-xano.\n2014-02-26 2014-03-18 by Anjel Lertxundi\t| Leave a comment\nJordi Evoleren Salvados saioak ateratako zalapartaz aritu zen Aritz Galarraga, beti lez fin, atzoko berripaperean. Baina Aritzi baino zalantza gehiago eragiten dit niri fikzioa eta informazioa nahasteak (informazioa ateratzen da —beti?— kaltetua). Mamia du gaiak. Nolanahi ere, debateak badu beste hari interesgarririk ere, eta bat da sinesgarritasunarena. Jende askok “alako aixa nola antxua baliak” irentsi omen zuen gezur anporra. Baina zergatik? Orson Welles-en programa arrakastatsuaren atzean inbasioren baten beldurra zegoen. Inkestek dute Kubrick-en Ilargiaren alde ezkutuak arrakastaren kulpa: jende askok ez du oraindik sinesten gizona ilargira iritsi zela. Eta Evoleren arrakasta non dago, ez bada militarren tradizio kolpezalean, UCD barruko konplotetan, Enrique Mugicaren rol puskan, Erregearen duda ez batere Hamletiarrean?\nEvolek eskura zeuzkan sinesgarritasunerako zimentarri sendo askoak.\nPaperezko bertsioan hiru aldiz aipatzen dut kazetaria eta hiruetan berdin, gaizki alegia, Evoli idatziz Evole behar lukeen lekuan. Josu Goikoren twitter batek akatsa nabarmentzen du “Lertxundi Evolin gelditu zen” esanez eta Carlo Leviren “Kristo Ebolin gelditu zen” nobelaren titulua ironikoki parafraseatuz.\n2014-02-25 2014-03-18 by Anjel Lertxundi\t| Leave a comment\nGure tradizioak oso aldakor kapritxozkotzat dauka kontzientzia: egoeraren araberako kolorea hartzen du. Behin kontzientzia berdez jantzi zen, eta astoak jan egin zuen belarra zelakoan, hortik atera kontuak. Beste behin, gorriz jantziko zen eta harakinak odolkiak egingo zituen odola zelakoan, ez dakit. Ipuinak ipuin, dakiguntxoa da kontzientzia iparrorratz bat dela, eta iparra zaintzea zeregin ederra dela nork bere baratza gobernatzeko. Baina kontzientzia oso da arma arriskutsua besteen baratzean sartu eta hura gobernatzeko eskubidea daukala uste duen baten eskuetan. Halako jendeak su asko piztu du historiaren plazetan, jende asko erre du kontzientziaren aitzakiarekin. Inkisidoreak deitzen diegu. Diktadoreak. Fundamentalistak.\nGallardonen helburu azkena ez da lege bat aurrera ateratzea, gurutzada bat abiaraztea baizik. Inkisidore ultrenen bidetik, bere kontzientziak agintzen dio gure kontzientziak ere gobernatzeko.\n2014-02-23 2014-03-18 by Anjel Lertxundi\t| Leave a comment\nBeti dago kausen arrosario luzea Ukrainako gertakariak bezalakoak aztertzeko, esplikazio bakar batek ez du dena argitzen. Baina hori egia izanagatik ere, izurri jakin batek piztu zuen sua, izurri batek atera ditu ukrainarrak kalera, izurri batean zentratuta dago protesten muina, eta gaitzak izena du ustelkeria. Ustelkeria ez da kausa bakarra, “zoritxar publikoa zoritxar pribatu askoren metaketa izaten da” idatzi zuen Irène Nemirovski ukrainar idazleak, baina ustelaren kontaktuak usteldu egiten du, gaitza barreiatu egiten da bizi-kantoi guztietara, gorputz sozial osoa kutsatu eta gaixotzeraino. Akain parasito erraldoi bat izaki, besteen odola behar du, defentsarik gabeak ditu bazka natural.\nEuropak hauteskundeak baitauzka atean, nahiago zuen ostrukarena egin Ukrainan gertazen ari zen, Europako bozen emaitzak ezagutu arte. Azkenean, ordea, ez du busti beste erremediorik izan. Eta, lotsa gutxirekin, ustelkeriaren kontrako lezioak emanez ekin dio lanari.\n2014-02-22 2014-03-18 by Anjel Lertxundi\t| Leave a comment\nAtzoko zurrunbilo mediatikotik, irratiari entzundako iritzi xume bat azpimarratuko nuke: “orria pasatzeko sekulako gogoa daukat” esan zuen iritzi-emaile anonimoak, eta ezin jakin zer den berarentzat orria pasatzea, nolako bizipen eta motibazioak dauzkan orria pasatzeko urgentziaren atzean.\nOrria pasa. Irakurri berriak atzean uzterakoan, han kontatzen direnak ahazteko, jakintzat emateko, gogoan gordetzeko? Zabaltzeko daudenei itxaropenez ekiteko, aspertuta, konpromiso hutsez?\nIrakurle adina istorio kontatzen du liburu batek, irakurle bakoitzak bere liburua idazten du begiekin. Halaxe gu orri pasaren aurrean: nork bere begiekin ikusitakoaren eta bere bihotzak sentitukoaren arabera. Bada jendea orria aspaldi pasatu zuena. Beste batzuei bizi osoa kostatuko zaie hatz-punta malkotan busti eta orria pasatzea. Eta bi ertzon artean, gertatu zaigunaren irakurleak adina irakurketa, orri pasatze mota eta urgentzia…\n2014-02-21 2014-03-18 by Anjel Lertxundi\t| Leave a comment\nUrduri baldin bazaude, izerdi hotzez, eta uneoro zure patrikak miatzen bazabiltza falta zaizun zerbaiten bila, nomofobia daukazu. Edo nomophobia. Bi eratara irakurria dut modan jartzen ari den hitz berria. Eritasunak aurrera egin baino lehen, entzun Mikel Laboaren Lekeitioren bat, inkomunikazioaren antsietateak jota baitzaude mugikorrik gabe gelditu zarela konturatu zarenetik. No adberbioa, mo laburdura ( mobiletik) eta fobia ditu osagarri mugikor faltaren izuak, eta orain sentitzen ari zaren egonezin horixe da hitz —eta gaitz— berriaren funtsa. Zure telefonoa hedadurarik gabe gelditzen denean, edo bateria ahitzen bazaio, edo mugikorra etxean ahazten bazaizu, Laboak ez dizkizu sendatuko, baina ulertzen lagundu bai, izua, angustia, noraeza.\nGaur jakingo dugu desarmearen begiraleen eta ETAkoen artean nomofobiarik egon den edo beren arteko komunikazioak iragarritako ondorioak dakartzan. Laboaren musikarekin.\n2014-02-20 2014-03-18 by Anjel Lertxundi\t| Leave a comment\nZuhurtzia eta hoztasuna eskatzen ari da gizona. Santa Teresa Avilakoa, erregutu nire alde; Santiago Espainiakoa, erregutu nire alde; San Josemari Escrivá Opusekoa, erregutu… Goizeroko errezoak bukatu eta gero, lanera joan da, pasadako eliza guztien aurrean aitaren egiten duelarik (ez du bat huts egiten). Behin bulegoan, interfonoa jaso eta eguneko prentsa-txostena eskatu du. Irakurri dituen albiste eta ateraldien artean, Melillako presidenteak botatakoa da, Marokoko mugan azafatak jartzearena, algara gehien atera diona. Serioa ematen du gizonak, baina oso gustukoa du Muñoz-Seca idazle frankista. Umore beltzarengatik.\nKolaboratzaile bat sartu da gelan. Ministro jauna, nola jokatuko dugu sartzen diren etorkinekin, ezin dugu-eta ezer egin lehengoan itotako hilotzekin? Beroan bidaliko ditugu etxera, aldatu legea bero-beroan, agindu du ministroak, bere txiste txarrak eragin dion irri ergelari eutsi ezinik.\n2014-02-19 2014-03-18 by Anjel Lertxundi\t| Leave a comment\nEhun urte Julio Cortazar jaio zela, hogeita hamar hil zela. Ordutik, ez da sekula jenderik falta Montparnassen, haren hilobi aurrean, eta Cortazar zaleek zigarro piztuak uzten dituzte, bertan erre daitezen idazlearen ezpain artean ahitzen ziren bezala. Che-ren irudiak ere uzten dituzte; kronopioen marrazkiak; txingotan jolasteko laukiei han-hemengo plazetan ateratako argazkiak, Rayuela gogoan. Uzten dituzte paper-mutur idatzi batzuk ere. “Maite haugu, kronopio zaharra, mate bat hire ondran!”.\nIraultzan sinesten baitzuen mundu hobe bat amets, imajinatzekoa da irakurleen paper-mutur askok ordutik gaur bitartean galdutako gerra askoren nostalgia jasoko duela. Kubako iraultzaz, Errusiaren bilakabideaz, Berlineko harresiaz… “Zer giro egiten du kosmopistan? Autonauta horrek ba al duk hemengo berririk? Tokitan zagok amesten huen sozialismoa! Hemengo paraderoa! Ez huke sinetsiko kapitalismoak aspaldi darabilen txulo-airea!”\nBerripaperean “Ehun urte Julio Cortazar hil zela, hogeita hamar hil zela” atera da nik hala bidali nuelako. Bada Cortazar imitatzen ari nintzela pentsatu duenik, baina huts egin dut, ez naiz kronopio bat, nire errealismoari magia apurrik balerio ere, ez da hainbesteraino ematen.


Elikadura egokia pisua galtzea | Webgune ofiziala Dietonus\nElikadura osasuntsu pisu galera laguntzeko izango duzu itxura egoki eta eder. Baina hori baino haratago, zer, nola eta noiz jaten duzu, behar duzu, etengabe jarraitu. Bihotzean sistema hau da, ondo idatzi, eta askotariko menu aste, eta horrek barne hartzen duten produktu guztiak laguntzea eraginkorra parting alferrikako pisua. Dieta egokia eta hainbat errezeta – bermea osasuna.\nGaur egun, jende askok irrikaz pisua galtzen eta metodo ezberdinak erabili. Baina gogoratu behar duzu, behar pisua galtzen behar bezala kaltetu gabe, zure osasuna. Eta emaitza izan behar iraunkorrak. Hori dela eta, hobe da ez higadura behera, gorputz desberdinak dietak, bere burua mugatuz zenbait elikagai, eta adimentsuan eta zentzuz jan. Beraz, aparteko kilo urrun joan dira, eta osasun normala da.\nNagusia printzipioak elikadura\nBadira zenbait printzipio eta arau duten elikadura jarraitu behar dira. Laguntza izango dute, zure helburuak lortzeko duzu eta eramango emaitza ona. Eta izan behar dute bete behar dira etengabe.\nEnergia balioa elikagai menu bat bete behar energia-kostua gorputzean. Kasu gehienetan, egoera hau urratu da;\nGuztiak substantzia sartuz gorputza, konposizio kimikoa behar du adostasuna giza beharrak.\nDieta behar da, askotarikoa, eta produktu erabilgarria.\nModua elikagai ere behar da zuzena. Hori da jan aldizka. Era berean, garrantzitsua da aniztasuna eta mealtimes.\nDieta egokia pisua galtzea izan behar du, ez bakarrik gozoak, baina osasuntsu eta nutritiboa. Horretarako daude hainbat errezeta lagunduko dibertsifikatzeko menua. Dieta behar du, besteak beste, guztiak beharrezko bitamina. Eta prozesu hori kontrolatzeko, posible da konposatzen zure menua, besteak beste plater sortu zure gogoko errezeta.\nGomendioak pisua galtzea\nArauak elikadura egokia pisua galtzen eta itxura ona dira honela.\nOinarria dieta behar da fruta eta barazkiak. Bigarrenak, berriz, erabili behar da gehiago, beren konposizio baino gutxiago sakarosa. Barazkiak eduki beharrezko zenbatekoa zuntz, bitamina eta mineralak. Baina fruta horretarako ez dira egokiak guztientzat. Sagarrak, udareak eta bananak dira goi-kaloria, beraz, behar dute neurriz jan. Baina zitrikoen kontsumitu daiteke kantitate mugagabea. Laranjak, pineapples, pomeloa trikimailu egingo.\nMaiz edateko. Ura bizi-iturri da. Baina jende askok ahaztu edan eskuineko kantitate. Buruz hitz egiten ari gara ur purua, ez-zukua, tea edo beste edariak. Erabili ahalik eta gehien, bi litro. Guztiak, banan-banan. Gogoa baldin baduzu ur gehiago edan. Baina ez dugu ahaztu behar buruz hantura gerta daiteke. Baina kaltegarria carbonated edariak dira onenak ahaztuta. Ez dira, ez bakarrik ez da lagungarria, baina kaltegarriak. Ona edan natur fruta, edari, gelatina eta fruta edari.\nGosaria ezin hobea porridge. Beharrezkoa da egosten ura, gabe edozein olioak. Ez dira errezeta ezberdinak porridge, eta bertan jaso ahal izango duzu, zure gustura. Aukera handi bat da, oatmeal, arroza, buckwheat. Laguntza izango dute bete organismo baten energia eta ez gose sentitzen.\nTxikiagoa menu gozoa karbohidrato. Mota guztiak Goodies desagerrarazi behar dietan, izan nahi baduzu slim gerrian bat eta figura eder. Batetik, opilak, txokolateak, pastelak behar izan da bertan behera utzi. Baina, astean behin salbuespen bat egin eta zeure burua tratatzeko zerbait goxoa. Baina ez askotan. Baina hobetzeko aldartea, jan ahal izango duzu, pomeloa.\nGehiago mugitu askotan. Hau da, batez ere gomendatzen dutenek egoneko bizimodua. Ezinbestekoa da aurkitu, denbora gimnasioa eta entrenamendu, gutxienez, pare bat aldiz aste bat. Erabilgarria da, hasteko, igeriketa, Footing, aerobic, fitness. Guztiak, banan-banan. Eta dutenek ez bezala, kirol edo ez egokia, edozein dela-eta, komeni da, mendi-Ibiliak.\nEz alkohola kontsumitzen edo murrizteko bere kantitatea gutxieneko bat. Astean behin erabili, ez da gomendagarria.\nGuztiak kentzeko, elikagai kaltegarriak batetik, dieta eta horien ordez erabilgarria. Horretarako, esploratu dezakezu interesgarria errezeta osasuntsu janaria prestatzen eta saiatu birsortzeko gogoko plater.\nMurrizteko zatiak janaria. Saiatu behar duzu, gutxiago jan. Erabili ahal izango duzu trikimailu: jan txiki plakak. Beraz, badirudi gehiago jaten;\nEz joan erosketak bat urdaila hutsik. Egoera honetan, beti nahi duzun erosi gehiago beharrezkoak ez diren produktuak.\nDieta behar da, askotarikoa. Horretarako daude mota guztietako errezetak. Erabilgarria da egin menu bat aste.\nOndoren zazpi arratsaldean. Noski, arau hau ezin da beti jarraitu. Edonola ere, afaria izan behar da oso erraza.\nOvereating kaltegarria da. Hobea lortzeko mahaitik altxatu apur bat gose, beraz, zure gorputza hobeto digeritzen zure janaria.\nJarraipena egiteko beren egoera emozionala eta saihestu estresa. Nerbio-oso kaltegarria da, ondoren, zaila da berreskuratzeko. Onena errezeta barne-bakea – restful loa, aldarte positiboak eta ondo-izatea.\nElikadura egokia nahi dutenentzat pisua galtzen behar du, besteak beste, sagarrak, jengibrea, madari, entsaladak, barazkiak, lekak, pikuak, belar tea, belar, azenarioak, marrubiak, baratxuri. Lehen begiratuan badirudi zaila berriak egiteko dieta eta amore ematen zaharra menu eta ohiturak. Baina bada bat behar duzu, helburua da ahaleginak egin behar. Hau elikadura egokia lagunduko beteta sentitzen energia eta osasuna. Eta etorri, beti ezberdinak dituzten menuak astean, errezeta berriak interesgarriagoa izango da. Beraz, jakin ahal izango duzu, eta hobeto zure gustuak eta lehentasunak.


MusikHerriaren agurra Sustatu.eus - Teknologia albisteak\n2012-03-06 : 12:03\nMusikHerria herri disketxeak agur esan du prentsa ohar baten bitartez eta azken 7 urte hauetan egindako lanen errepasoa egin du. Epe honetan 74 talderen 82 lan kaleratu ditu Copyleft lizentziapean.\n2005eko martxoaren 25-27an erein genuen MusikHerria herri diskoetxea GazteMugi topaketetan eta, horren ostean, maiatzaren 14an Arrasaten, maiatzaren 28an Gasteizen, uztailaren 2an Bilbon eta irailaren 17an Donibane Lohitzunen ureztatutako proiektua urriaren 22an loratu zen. 2006ko urtarrilaren 3an, Burlatan, martxoaren 4rako jaiotza ospatzeko jaialdi erraldoia egitea erabaki genuen. Begi-bistan, Euskal Herri osoko proiektua, parte-hartzailea eta autogestionatua izango zen musika proiektua.\nMusika gustuko genuen gazteak batu ginen eta musika-mundua deitzen genion hura iraultzeko tresna sortu genuen. Lehenengo aldiz, Euskal Herrian, musikariek haien musika hedatzeko, modu kolektibo eta antolatu batez. Honelako hitzak erabili genituen: diskoetxe herritarra, copyleft, autogestioa, asanblada...\nEz da bide erraza izan musikan eragitea, baina ziur gaude Euskal Herriko kultur eragile garrantzitsu bat izan garela. Izan ere, ideia sortu zenetik, pasa diren 7 urteetan, MusikHerriatik 74 talde zein bakarlari pasa gara eta 82 lan kaleratu ditugu modu fisikoan (CD, DVD, liburu).\nDenak autogestionatuak, denak lizentzia libredunak eta beraz, denak herritarren eskura jarriak. Diskoetxeko partaideok musika borroka tresna bezala erabili dugu eta, horregatik, MusikHerria bera jendarte-eragile bat bihurtu dugu: kulturaren alde, proiektu txikitzaileen aurka, euskararen alde, zapalkuntzen aurka, gazte eta herri mugimenduaren alde... herriaren alde.\nBaina, hasten diren gauza guztiei bezala, guri ere, agur esateko ordua heldu zaigu. Beti bezala, agur batek bere arrazoiak ditu eta gu ez gara salbuespena izango:\nOso gazte hasi ginen eta oso indartsu, Euskal Herriko musikaren mundua iraultzeko ideiarekin, baina pertsona eta musikari bezala heltzen joan garen heinean, eta talde berriak gehituz joan diren heinean, ez ditugu ideiak eta diskurtsoak berritu edo, behintzat, ez dugu modu antolatu batean egin, eta argi dago elikatzen ez den proiektuak ezin duela aurrera egin.\nGure agurrak ez dauka zerikusirik kapitalismoaren krisiarekin, baldin eta kultura merkantzia hutsa bihurtu ez badugu behintzat, ezinezkoa baita kultura krisian egotea.\nZaila da kultur eredu merkantilista betikotu nahi dutenen aurrean kultur eredu berri bat sortzea, baina bide bakarra izan da.\nZaila da jendarte berriaren alde egiten duten eragileen erreferentea izan ez arren aurrera jarraitzea, baina bide bakarra izan da.\nBaina zailagoa da inertzian erori den kolektibo bat berpiztea. Azken finean, 7 urte hauetan, MusikHerriako kideok hainbat ideia eta zenbait ikuspegi sortzen joan gara eta, askotan, kolektiboaren erritmo eta jarraikortasun faltagatik, ideia berri guztiak kaxoi batean geratu dira, hau da, kontzeptu berriak kaleratzeko oztopo nagusiena eragilea bera bihurtu da, MusikHerria bera esan nahi dugu.\nHorregatik, ondo hasi zena ondo bukatzeko, MusikHerriako kideok, bide berriak lantzea pentsatu dugu. Argi dugu gaur egungo kulturaren egoerari erantzungo dioten ideia berriak behar direla eta MusikHerriak, kolektibo bezala, ez du gehiagorako ematen. Beraz, ikusiko dugu ze sorpresak dakarzkigun ideia berrien zabaltze honek! Hori bai, azkeneko 7 urteetan bezala, ideia bat berresten dugu: Euskal Herriak kultur eztabaida sakona behar du, etortzear dagoen beste jendarte mota berri batek sortuko eta ulertuko duen kultur eredua sortzeko, alegia. Eta, ziur gaude, bide horretan, MusikHerriak adreiluren bat jarri duela, baina argi dugu ere, kolektibo bezala, hustu egin dela.\nHortaz, 2012ko martxoaren 4an, jaiotze-jaialdia ospatu genuenetik 6 urte betetzen diren egunean, MusikHerria kolektiboak agur esan du behin betiko. Hala ere, MusikHerriako kideok musikan jarraituko dugu, ziur tresna eraginkorragoak sortuko ditugula eta, espero dezagun, MusikHerriaren esentzia denboran mantentzea, bestela, jai dugu!\nBukatzeko, adierazi nahi dugu MusikHerriako proiektuan erabili gabe dugun diru apurra, hurrengo egunetan Lodosako Ibaialde ikastolari ematea pentsatu dugula. Ez da diru asko izango, baina MusikHerriaren ibilbideak bukaera duina izateko modu onena iruditu zaigu.\n2012-03-08 : 08:55\nPenaz. Gu ere ibili ginen aspaldi batean MusikHerrian. Beti ikasten da egindakotik. Guk asko ikasi nuen. Besarkada bat denoi!


Udaltop jardunaldien aurtengo edizioa online bidez egin dute - Debagoiena - Goiena.eus\nUdaltop jardunaldien aurtengo edizioa online bidez egin dute\nMaialen Regueiro 2020-05-15 09:42\nJon Sarasua hitzaldia eskaintzen (Irudia: @Gipuzkoa)\nAurtengo Udaltop jardunaldiak modu berezian izan dira, online bidez egin baitira. Udaltop etxetik: ireki leiho bat lan munduari izenburupean egin dituzte jardunaldiak eta 450 lagunek gozatu ahal izan dute, hitzaldiez, mahai-inguruaz eta testigantza laburrez. Hamabigarren edizio honetan hitzaldia eskaini duenetako bat Jon Sarasua aretxabaletarra izan da, besteak beste.\nSarasuak Lan eremuko uhinaldiaz hitzaldiaren eskutik hasiera eman zion jardunaldiari eta aretxabaletarrak, lan eremuan euskarari espazioak zabaltzeko eskala handiko uhinaldi bat hasteko oinarriak landu zituen. Ondoren, Leire Cancio, Agirre Lehendakaria Centerreko transferentzia eta ezagutza kudeatzeko arduradunaren txanda izan zen eta honek, erakundeak berrikuntza sozialaren marko teoriko eta praktikoaren arloan egindako ekarpenak azaldu zituen.\nHitzaldien ostean, mahai-inguruaren txanda izan zen. Bertan, Pilar Kaltzadak (idazlea eta kazetaria), Bingen Zupiriak (Eusko Jaurlaritzako Kultura eta Hizkuntza Politiketako sailburua), Leire Okarantzak (Fagor Kooperatibako Gestio Sozialeko ordezkaria) eta Kike Amonarrizek, (Topaguneko presidentea) hartu zuten parte, eta bi gai izan zituzten hizpide: Sarasuaren gogoeta eta testuinguru ekonomiko berrian euskarak presentzia gehiago izateko gakoak. Horrez gain, mahai-ingurua amaitzeko, jardunaldia etxetik jarraitzen ari zirenen galderak erantzun zituzten.\nJardunaldiarekin amaitzeko, krisi egoeran euskara tresna gisa erabilita jarduera arrakastatsuak aurrera eramaten ari diren hainbat enpresen esperientziak ezagutzeko aukera izan zuten parte-hartzaileek, Aritz Martinez de Lunaren (Alea proiektua), Kemen Goitiandiaren (Maier S. Kooperatiba) eta Peio Etxelekuren (Agour gaztaindegia) testigantzekin.\nDatorren astean hamabigarren edizio honetako ponentzia guztiak Udaltopen atarian argitaratuko dira.


Badok | Disko kritika: ‘Bigarren saria’ (Peiremans+)\nPeiremans+ ondo pasatzeko egitasmoa dela eta transzendentziari ihes egiten diola esan zuen iragan ostegunean Gorka Urbizuk diskoaren aurkezpen ekitaldian. Eta iruditzen zait flamenkoa, fadoa eta cumbia kantu berean uztartzen dituen sortzaileari egotzi ohi zaion ustezko ausardia handiagoarekin aritu zela musikari nafarra; izan ere, badirudi egungo euskal musikagintzan, hein batean, Harkaitz Canoren obra literarioen mailako hitzak idatzi behar direla (Canok berak ez badizkizu jada doinu baten hitzak izkiriatu), edo itsaso bete malko eragingo dituzten kantuak sortu, edo herria askatzeko erritmoak haizatu (edo bestela, ditxosozko triki-punka jo), pop musikak —eta popa aipatzen dudanean, zentzu zabalenean ari naiz—, “Remember Walking in the Sand” eta “I Wanna Be Sedated” bezalako mezu konplexuak zabaldu izan dituenean. Ez dezagun ahaztu pop musikaren xedea, neurri haaaaandi batean, bikotekideari muturrak jatea edo “La Bamba” dantzatzea izan dela.\nHorrekin batera, euskal pop taldeak aldarrikatzeko proiektua ere badela Peiremans+ esan zuen Imanol Ubedak, tartean Balerdi Balerdi (gogoratu Marino Goñi Peiremanseko kide dela) eta Baneteuanba. Era berean, egun, gurean, poparekiko «aurreiritzi gutxiago» dagoela ere azpimarratu zuen —eskerrak! Hiru hamarkada gehiago itxarotea gehiegikeria izango bailitzateke—.\nTaldea testuinguruan jartzeko sasi-gogoeta hori alde batera utzita, hel diezaiegun Peiremans+ laukoteak «pop melodiekin eta gitarra gihartsuekin» ondu dituen bost kantu hedonistei. Gorka Gondrak eginiko tirita itxurako diseinu bikainean jantzita datoz abestiok, eta bi bloketan banatzen dira, Urbizuk idatzitakoak eta Ubedak sortutakoak. Eta nire uste apalean, Bide Ertzean-ekoak gol askoz irabazi dio Berri Txarrak-ekoari, bere kantuak power-pop klasikotik gertuago baitaude, eta ñabardura gehiago erakusten baitituzte. Hala, “Orain” diskoko kanturik onena da, Teenage Fanclub eta antzeko talde poperoen kutsua zabaltzen baitu. Ildo berekoa da Ubedaren bigarren kantua, “Zutik iraun”.\nUrbizuren kantuek, berriz, grunge joera gehiago erakusten dute, txandaleroagoak dira (abestiok lehen fase batean grabatu zirela uste dut, presaka; Imanolenak gehiago landu dituztela nabaritzen da). Halere, Gorkak idatzitako pop-punk kutsuko “Zortziak bat” doinua azpimarratu nahiko nuke, batez ere hitzak biribilak direlako: 1937an, Idahon idatzitako bertsopaper batetik hartutako dozena erdi bertso bikain dira, euskanglish-en idatziak, eta pop kantuentzako testuak idatzi nahi dituztenentzat eredugarriak. «Todayko gazteak janzten dira pretty; Powder ipini eta ensegida ready; Sidewalk-ien pasatzen den people guztiari; Begia ginatu eta: come on right in honey». Duela 80 urte euskaldunok pop-hitzak idazteko gai ginela erakusten du kantu horrek; baina gu, ostera, oraindik poparekiko aurreiritzien ingurumarian ari gara.\n(Berria egunkarian, 2016ko martxoaren 13an argitaratutako kritika)\nETIKETAK:Balerdi BalerdiBerri TxarrakBerriaBide ErtzeanDisko KritikakDiskoakGorka UrbizuImanol UbedaMarino GoñiPeiremans+


Klinikak “erakunde osasungarria” proiektua jarri du martxan - Altsasu - Guaixe.eus\nKlinikak “erakunde osasungarria” proiektua jarri du martxan\nGuaixe 2020-02-07 14:37\nProiektua sustatu duten klinikako ordezkariak kanpoko erakunde ordezkarietakoekin batera.\n“Proiektu berritzailea da asistentzia-osasunaren sektorean, eta klinikan lan egiten duten pertsonen osasuna hobetzea du helburu. Klinikan eta haren inguruan osasunari buruzko kultura aldatzeko aukera emango du”.\nJosefina Arregi klinika etapa berri batean sartuta dago eta osasun-zentroaren zutabeetako bat da 2019-2022 aldirako plan estrategikoa, berriki onartu dena. Plan horretan jasota daudenen artean daude langileen osasuna zaintzeko eta hobetzeko kudeaketa-politika estrategikoak aldatzea eta sartzea. “Zaintzeko, zaindu beharra dago” ideiari segituz, Josefina Arregi klinikan “zure osasuna, erakunde osasungarria” izeneko proiektua abiarazi dute, klinikako langileen osasuna hobetzea helburu duena.\nOsasun zentroko gerente Angel Gardachal Ausejok azaldu duenez, “proiektu berritzailea da, proiektu egituratzailea eta zeharkakoa delako, klinikako zuzendaritzaren eta langileen inplikazio bateratuarekin garatu eta abian jarria”. Proiektu hori garatzeko, Josefina Arregi klinikak langileen osasunaren arloan lan egiten duten Mutua Navarra eta Gesinor enpresen laguntza izan dute. Plana diseinatu eta martxan jarri duen lantaldean bi langile egon dira ere.\nGradachalek azaldu duenez, “proiektuaren bidez, klinikak ibilbide luzeko proiektu baten alde egiten du, antolaketa osasungarria kudeatzeko sistema bat egokituz, enpresa osoaren beharren eta kezken ardatz integratzaile gisa. Proiektu horrek bere ekintza-planak aldatuko ditu, plantillaren beharren eta aurrerapenen arabera, bertan lan egiten duten pertsonen osasuna eta lan-baldintzak hobetzeko (segurtasun ergonomikoa, zaintza psikosoziala …)”. Gaineratu duenez, “horrek guztiak klinikan eta haren inguruan osasunari buruzko kultura aldatzeko aukera emango du. Baita Nafarroako osasun sistemari laguntzen jarraitzea ere, langileen osasuna babestuz eta zerbitzu publikoen erabileraren kostua saihestuz”.\nErakunde osasungarria proiektua diziplina anitzeko proiektua da, 2019ko martxoan garatzen hasi zena. Langileen osasun egoera ezagutzeko, banakako elkarrizketak egin zizkieten langileei eta haien iritziak jasotzeko inkesta eman zieten. Horrekin batera, langileei egiten zaizkien mediku azterketako datuak eta langileen bajak hartzeko arrazoiak aztertu zituzten.\nAzterketa horrek lau ondorio utzi zituen. Aurrena, klinikako plantillaren zati batek sedentarismo-maila handia zuela, eta jarduera fisikoaren maila hobetzeko beharra duela. Hobetu beharreko beste arlo bat bat elikadura-ohiturekin lotuta dago. Kolesterol-zifrak hobetzea ahalbidetuko duten ohitura aldaketak sustatu beharra agerian gelditu zen. Horrela, istripu kardiobaskularren arriskua murriztu nahi dute. Azterketak, bestalde, muskulu eskeletikoko goiko trena hobetzeko beharra erakutsi zuen, pazienteak maneiatzen dituzten pertsonen ohiko gaixotasuna baita. Azkenik, emozio-mailan estresa antzeman zen, zehazki errukiak eragindako nekea. Hori laguntza terapeutikoaren zuzeneko harremanaren, enpatiaren eta dementziari atxikitako buru-, jokabide- eta emozio-asaldura duten pazienteekiko konpromiso emozionalaren ondorioz sortzen da.\nGardachalek azaldu duenez, “plantillaren egoera eta beharrak aztertu ondoren, ekintza integraleko plan bat ezarri dugu, epe ertain eta luzean garatuko dena, klinikan lan egiten duten pertsonen osasuna hobetzeko helburuarekin”. Proiektuak urteko ekintza-plan bat du, eta, bertan, funtsezko lau ardatz landuko dituzte: emozio-ongizatea, elikadura, ariketa fisikoa eta muskulu eskeletikoa berreskuratzea. “Ekintza-planak sentsibilizazio-saioen programa bat ere izanen du, osasuna zaintzearen eta ohitura osasungarriak mantentzearen garrantziaz ohartarazteko, pertsona bakoitzak bere ohiturak hobetzeko eta, azken batean, bere osasuna hobetzeko dituen gaitasunez jabetzeko”. Funtsezko saioak, langileek bizitza osasuntsua izatearen garrantzia barnera dezaten. Saioak martxoan zehar izanen dira.\nEmozio-ongizatearen arloan, otsaila eta apirila bitartean estresaren kudeaketari buruzko lau saio izanen dira. Asteartean hasi ziren saio horietan estresa zer den, zer motatakoa den, nola garatzen den, etapak, sintomak eta emozioak azaltzen dira. Saioek zati praktiko bat izanen dute, bizitza pertsonalean aplikatu ahal izanen diren lau erlaxazio-teknikaren bidez. Gainera, nahi duten langileek estresaren kudeaketari buruzko bakarkako coaching saioak izanen ditu, hiru ordu guztira. Arlo horretako prestakuntzak urteko bigarren seihilekoan jarraituko du, Mindfulnesseko hastapen ikastaro batekin. Estresa gutxitzeko bizitza eta terapia kognitiboari buruzko ikastaroa izanen da.\nErrekuperazio muskulu eskeletikoaren esparruan, langileek tailer batzuk jasoko dituzte datozen hilabeteetan, ariketa fisikoa egitearen garrantziaz informatzeko eta sentsibilizatzeko, alderdi muskulu eskeletikoan langilearen egoera fisikoari buruzko prebentzio-neurri gisa. Uda pasata, lan-munduari eta, bereziki, lanpostuari aplikatutako errendimendu handiko entrenamendu-programa jarriko da abian, Witrein. Helburua giharretako arazo edo lesio eskeletikoak saihestea da, kutsu fisikoa prebenitzea, berreskuratzea eta indartzea ahalbidetzen duten ariketen bidez. Lanpostu bakoitzaren azterketa eta grabaketa batekin hasten da programa, ondoren banakako entrenamendu plan bat aztertu eta garatzeko. Entrenamendu-plana praktikan jarri aurretik, langileei prestakuntza emanen zaie, planean proposatutako ariketa fisikoak behar bezala egin ditzaten, eta erabili beharreko kirol-materiala jasoko duen kit bat emanen zaie. Ariketa bidez indarra eta egoera fisikoa hobetzea da Witreinen helburua, eta horrek lesio muskulu-eskeletikoak saihestuko ditu, eta, ondorioz, osasunean eta ongizatean irabaziko da. Hori guztia aplikazio mugikor baten bidez eginden da, non ariketak QR kodeen bidez egin ahal izanen diren. Hiru hilebetero neurketak eginen dituzte, mugikortasun arkuan lortutako hobekuntzak eta indarra egiaztatzeko.\nEsparru horren barruan, bestetik, jarrera-tailerrak eta pazienteak manipulatzeko tailerrak eginen dira. Bestalde, Josefina Arregi Klinikan lan egiten dutenek fisioterapiako doako saioak izanen dituzte behar dutenean.\nElikaduraren arloan lehen seihilekoan bi ekintza zehatz eginen dira. Hasteko, makina saltzailearen elikadura-artikuluak artikulu osasungarriagoekin aldatuko dira. Makinak snack-ak (tortilla gaziak, ogi barratxoak) izanen ditu, gatz, azukre eta sodio gutxi dutenak, baita azukre eta koiperik gabeko fruitu lehor naturalak ere. Fruta freskoak, koipe gutxiko esnekiak,% 100eko fruta-zukuak edo azukre erantsirik eta kaloria gutxikoak ere gehituko dira. Edariei dagokienez, makinak koloratzaile eta kontserbatzailerik gabeko ura edo edariak eskainiko ditu, burbuilarik gabekoak eta fruta eta esne irabiatuak.\nBigarren ekintza, lanera eramateko etxean egiten den elikadura hobetzera bideratuta egonen da. Hala, otordu osasungarriak nola prestatu jakiteko tailerrak eginen dituzte, taper-ean lanera eramateko. Ekintza plana beste terapeutika-jarduerekin, prestakuntza hitzaldiekin, biologia-arriskuen aurreko jarraibideekin, pilatesekin eta abarrekin osatuko dute aurten.\n"Gaixoak bezain garrantzitsua da zaintzaileak zaintzea"\nGuaixe ots 06 Altsasu\nJosefina Arregi klinika psikogeriatrikoa bere langileen osasuna hobetzeko proiektua martxan jarri du. Irati Lasa erizainak haren berri eman digu.


Ruper Ordorika — Eibarko Udala\nHODEI ARTEKO DOINUAK\nBere azken lanarekin dator Ruper Ordorika Coliseora, “Hodeien azpian” titulupean New Yorken grabatu eta Elkar diskoetxeak 2011an argitaratutako diskak biltzen dituen doinuak eskainiko ditu. Abeslari oñatiarrak azkeneko bi urteotan sortu dituen kantuak biltzen ditu duen lan honek; izan ere, 2009an “Haizea garizumakoa” (Elkar) kaleratu eta gero hasi zen abesti berrien konposaketa lanekin.\nZuzenekoa, hurbilekoa eta soinu berriarekin. Horrelako da Ordorikaren disko berria. Kontzertu honetan bere musika naturalaren eta arinaren zati handi bat eskainiko du, naturarekin erlazionatutako hurbileko poesiaz eta metaforaz josita, eta, betiere, folkaren, rockaren, bluesaren eta fusioaren artean.\nKantuak bakarrik landu ostean, Brooklyn New Yorkeko auzoko estudio batera abiatu zen kantautore gipuzkoarra, hamasei pistatako zintan eta formatu analogikoan grabatzeko. Kenny Wollesen eta Skuli Sverrisson ohiko kolaboratzaileekin batera, Ben Monderrek hiru abestitan jo du gitarra eta Stephen Ulrich musikariak gainerako zortzietan. Kolaborazio berri honek abestiei sonoritate berria ekarri diela adierazi du Ordorikak.\nAbesti sortzaile sutsua da Ordorika eta kanten soinuari xehetasun handiz erreparatzen dio, bakoitzaren ezaugarriak aztertuz. Entzulea aho-zabalik uztea lortzen du beti eta bere proiektuek sekulako arrakasta izaten dute.\nEuskal musikari berritzaile eta internazionalenetakoa dela esan daiteke, hala rock eta pop musikan nola beste estilo batzuetan. Kanten bitartez, eta literatura medio, ametsak eta barrukoak aditzera ematen ditu. Gizakiaren destinoa gogora dakarkigu, gure burua, ezinegon guztiak hor badira ere, bere horretan islatzeko.


Erraustegiaren inguruan gezurretan aritzea leporatu dio EH Bilduk Aldundiari\nHondakinak balorizatu behar zituen Zubietako plantak ez du esandako energiarik sortzen eta horregatik ukatu zaio baimena.\nEAJ-PSE gobernua gezurretan ari dela salatu du Gipuzkoako EH Bilduk. Eta salaketa hori egiteko nahikoa arrazoi eta kezka baduela gaineratu du. Izan ere, erraustegia martxan jarri denetik ez da hondakinak balorizatzen ari, hondakinak erretzen ari da. Horrela aitortzen du REEk (Red Eléctrica Española). Arrazoi horregatik ukatu zitzaion abenduaren 1ean behin-behineko baimena luzatzea, azaroaren 15a arte zeukana.\n“Europako hondakinen tratamendurako hierarkiak garbi dio: erretzea, balorizatu gabe, zabortegiaren pareko jarduera da, besterik ez. Zubietan, une honetan hondakinak erretzen dituen zabortegi bat daukagu”, adierazi du Juan Karlos Izagirre EH Bilduren bozeramaileak.\nBestetik, Ingurumen diputatuak, Jose Ignacio Asensiok, behin eta berriro errepikatu du Gipuzkoak ez duela hondakinik bidaltzen zabortegietara, “autonomoak garela”. Baina gezurra da hori ere. Badakigu hilean 1.000-2.000 tona artean ari direla zabortegitara bideratzen. Jata zabortegien (Bizkaia) datuetan azaltzen da zenbat tona hondakin bidaltzen dituen hilero GHKk. Martxotik uztailera, 6.000 tonatik gora (azkeneko hilabetetako datuak ez ditugu oraindik jaso).\nPasa den astean, Gipuzkoako Batzar Nagusietan Asensioren agerraldia eskatu zuten EH Bildu eta Elkarrekin Gipuzkoa taldeek eta dena argitu bitartean erraustegiaren jarduera bertan behera uzteko eskatu zuten. Bitarte honetan diputatuak prentsan egindako adierazpenek eta baimenen kudeaketa susmagarriak, kezka areagotu baino ez du egin. Bestalde, EH Bilduk GHKren batzar berezia eskatu zuen eta oraindik ez dau erantzunik jaso.


Audio-Technica ATH-CK3TW, kalitate onena? [BERRIKUSTEN] | Gadgeten berriak\nGabonetako kanpaina hurbiltzen ari da eta azterketa egiten dugun urteroko elur-jaitsiera hurbiltzen ari da, besteei eman edo zeure burua egin nahi dituzun opariak modu onenean erabaki ahal izateko. Kasu honetan produktu bat lehen aldiz ekartzen dizugu Audio-Teknika, soinu produktuen marka entzutetsua.\nAudio-Technica ATH-CK3TW TrueWireless entzungailuak probatu ditugu, kalitate handiko produktua soinuan eta errendimendu onenean. Ezagutu itzazu gurekin xehetasun handiz ATH-CK3TW hauek eta benetan entzuten badute marka entzutetsu honen erabiltzaileek hain maite duten Hi-Fi soinu hori.\nBeti bezala, gogoratu nahi dugu goialdean gure YouTube kanaleko bideo bat utzi dizugula eta bertan Unboxing produktuaren bere kutxako eduki guztietarako, baita irudi zehatzak eta horren azterketa zehatzak ere.\nAukera har dezakezu gure YouTube kanalera harpidetzeko eta gustatu litzaiguke Audio-Technicaren bideo analisia gustuko baduzu. ATH-CK3TW Beraz, hazten jarraitzeko eta Actualidad Gadget-en mota guztietako produktu onenak ekartzen jarraitzeko lagunduko diguzu, berrikuspen zintzoenekin. Gustatu al zaizkizu? Eros itzazu preziorik onenean> Ez da produktuik aurkitu.\n1 Diseinua: Half Bold\n2 Gaitasun teknikoak, Hi-Fi bandera bakoitzeko\n3 Funtzionamendua zehatz-mehatz\n4 Soinuaren kalitatea, autonomia eta esperientzia\nDiseinua: Half Bold\nAurikular hauek Ikus-Technica Batez ere gure arreta deitzen duen diseinua dute "entzungailu" luzea dela eta, baina horrek badu arrazoia, gure belarrian zuzen sartzeko zarata pasiboa kentzeko sentsaziorik handiena sortzeko, eta gure proben arabera ideia da zuzendu eta nahi duzun efektua sortzen du.\nEntzungailu hauek plastikozkoak dira, espero bezala, eta horrela lortzen dute IPX2 iragazgaitza ziurtagiria horrek osagaiak kaltetzeko beldurrik gabe haiekin kirola egiteko aukera emango digu.\nEntzungailua egokitzeko 8 kuxin gehienez ditugu.\nBere aldetik, entzungailu horiek bi tonutan eskuratu ahal izango ditugu, erabiltzailearen nahiaren arabera zuria eta beltza. Alde horretatik gutxi arriskatzen da, gerora hitz egingo dugun ukipen kontrolak kokatuko diren zati laua osatuz.\nKoadroaz hitz egiteko garaia da, niretzat puntu negatiboena. Gehiegizkoa da agian, baina kontuan hartzen dugu alde batetik USB-C ataka duela, baina ez duela autonomia adierazten duen LEDik, kargatzeko LEDa baizik. Gauza bera gertatzen da bere tamainarekin, bateria handia du, baina bere tamaina osoa lehiakideena baino handiagoa da, hala nola AirPods edo FreeBuds Pro.\nGaitasun teknikoak, Hi-Fi bandera bakoitzeko\nTrueWireless entzungailu hauek badute 5,8 mm-ko transduktorea, horrela erantzun bat eskainiz 20 eta 20.000 Hz arteko maiztasuna eta 98 db / MW-ko sentsibilitatea, beste produktu lehiakorren gainetik. Produktuarekin biribiltzen dugu produktua 16 Ohm lotsagabekeria, beraz, teknikoki ardi jantzitako otso baten aurrean gaude.\nSMEM motako entzungailuen mikrofonoa dugu, honek 38 dB-ko sentsibilitatea du (1V / Pa 1 kHz-tan), Horren emaitza azterketa generikoetan aurrerago hitz egingo dugu. Gogoratu bideoan grabazioarekin mikrofonoen proba zehatza dugula.\nSoinu igorlearekin komunikatzeko Bluetooth 5.0 dugu gutxi gorabehera 10m-ko autonomiarekin. Atal honetan produktu bat aurkitu dugu Bluetooth barrutian espero dena eta konexiorik galdu gabe. izan ere, jakina, automatikoki konektatzen dira.\nBestalde, gogoratu behar dugu ezkerreko entzungailua ezin dela bereizita erabili, hau da, eskuineko entzungailuarekin haririk gabeko zubi batekin lotzen da, "Master" izenekoa eta Bluetooth 5.0 bidez bidaltzen duen gailuarekin konektatzeaz arduratzen dena, kontuan hartu beharreko puntua eta erabiltzen jarraitzen duten teknologia harritzen nauena.\nHauek Audio-Teknika Ez da produktuik aurkitu.Enpresak "autoenergia" deitzen duena dute, hau da, parekatutako gailuetarako konexio automatiko klasikoa baino ez da Bluetooth 5.0 Horrek esan nahi du belarrietara sartu bezain laster sinkronizatuta egongo direla.\nKasu honetan, enpresak Qualcomm estandarren aldeko apustua egin du, lehenik aptX kodekearekin hain ezaguna eta HiFi soinua haririk gabe ekoizteko gai dena, Tidal-en eta gure Huawei P40 Pro-ren bidez egiaztatu duguna. Hala ere, gailuak oso kalitate handia eta bereizgarria zaila izan da iPhone 12 Pro-n.\nGauza bera gertatzen da Qualcomm True Wireless Stereo Plus bideoa erreproduzitzerakoan atzerapena gutxitzeko edo Qualcomm CVc deien soinua aztertzen eta hobetzen duena, aurrez hitz egin dugun noranzko osoko mikrofonoak harrapatzen duena kontuan hartuta.\nSoinuaren kalitatea, autonomia eta esperientzia\nSoinuaren kalitatea garrantzitsuena denetik hasten gara:\nMaiztasun baxuak: Nahiko present daude, nahiz eta maiztasun altuetan eta Rockean asko barreiatzen diren\nMaiztasun ertainak: Ahotsak gehiegi nabarmentzen dira nire gusturako, batez ere entzungailu komertzialagoetara ohituta. Aukera zabala da eta tresnak oso ondo aldatzen dira, baina produktu mota honen maitale izan behar duzu ondo baloratzeko Bohemiako rapsodia, Nik pertsonalki gozatu dut.\nMaiztasun altuak: Nahiko orekatuta daude, ahots altuak nahiko presente daude, txintxik egin gabe.\nApenas aurkitu dut soinu hautsi edo zikinik, hori benetako lorpena da TWS entzungailuen aurrean gaudela Bluetooth bidez.\nBeheko lerroa: Audio-Technica ATH-CK3TW Bolumen guztietan kalitate ikusgarria eskaintzen dute, bolumen altuetan bereziki nabarmena izan gabe, hain zuzen ere soinuaren garbitasunagatik.\nOrain autonomiara joaten gara zuzenean, markak entzungailuen 6 orduko autonomia eta 24 ordu gehiago kargatzeko kutxarekin agintzen du, ia guztiz bete den zerbait, 26 ordu inguru gure ohiko erabileran atera ahal izan dugu. Ordainketak guztira ordubete pasatxo eramango zaitu.\nKasua, Tamaina izan arren erosoa eta eraginkorra dela frogatu da, iman sistema nahiko indartsua du, entzungailuak konplikaziorik gabe jartzen laguntzen digu eta erresistentea izan da gure probetan.\nZalantzarik gabe lor ditzakezu Ez da produktuik aurkitu. eta bere webgune ofiziala (Enlace).\nSoinuaren kalitate eta argitasun gogorra\nOso prezio eskuduna\nKutxa handiegia da\nDiseinuan arriskatu gabe\nArtikuluaren bide osoa: Gadgeten berriak » General » Reviews » Audio-Technica ATH-CK3TW, kalitate onena? [BERRIKUSTEN]


Abanto-Zierbenako Udala - Las Carrerasen pantaila interaktibo berria instalatu da\nLas Carrerasen pantaila interaktibo berria instalatu da\nAbanto Zierbenako Udalak informazio-kanal berria jarri du Las Carrerasko herritarren eskura. LED pantaila interaktibo bat instalatu da Haritzalde plazan, autobus-geltokiaren ondoan; hau da, Las Carrerasko herrigunean bertan.\n“Elkarri lotutako pantailen sistema bat sortzen ari gara, udal-informazioa ahalik eta herritar gehienei helarazi ahal izateko. Orain arte, pantailak jarri ditugu udaletxearen ondoan eta Sanfuentesko Los Chopos etorbidean. Oraingoan, Las Carrerasen txanda iritsi da; hain zuzen, auzoaren erdigunean jarri dugu pantaila berria. Laster beste pantaila interaktibo bat instalatuko dugu Gallartako erdigunean. Halaber, Triano eta Balastera bezalako landako auzoetan formatu txikiagoko panelak jartzeko aukera ere aztertzen ari gara", jakinarazi du Abanto Zierbenako alkate Maite Etxebarriak.\nLas Carrerasko pantaila martxan da jada, eta gainerako gailu interaktiboei lotuta dago udal-informazioa erakusteko.\nAldebiko kolore biziko panela da. Asmoa da horren bidez Udalak sustatzen dituen jardueren eta zerbitzuen berri ematea; batez ere, herritarrentzat interesekoak izan daitezkeen berriak jakinarazteko. Era berean, tokiko merkataritza- eta ostalaritza-establezimenduen publizitatea jasoko du. Pantailaren diseinuari eta kokapenari esker, edukia urrunetik eta ikuspegi ezberdinetatik ikus daiteke kalitate eta argitasun handiz.\nPanelak funtzio asko ditu; testuak, irudiak eta bideoak jaso ditzake alda daitezkeen askotariko formatuetan. Horrez gain, programazioa aldatu daiteke eta online edukiak erakutsi ditzake.\n“Oso garrantzitsua da herritarrek Udalaren jarduketen eta udalerriko gertakarien berri izan dezaten zuzenean eta denbora errealean. Gailu honekin, informazio guztia dute begi aurrean. Abanto Zierbena udalerri irisgarria eta gardena izan dadila nahi dugu, bai eta interaktiboa ere", azaldu du Etxebarriak.\nEdukia ia egunero eguneratzen da. Gainera, komunikazio-kanal aproposa da herritarrei premiazko berriak jakinarazteko. Paneletan informazio grafiko laburrak proiektatzen dira, udal-auzi ezberdinen berri emateko. Horrez gain, Udaleko webgunea eta harremanetarako telefonoa ere agertuko dira, beharrezkoa den kasuetan, nahi duenak informazio gehiago lortu ahal izateko.\nPantailek oinezkoen arreta lortzen dute berehala, eta herritarrei informazioa helarazteko kanal berria dira, orain arte erabili ditugunak osatzeko (Whatsapp, webgunea, SMSak, posta elektronikoa).\nUdaleko Wifi sarea zabaldu da\nJarduketa horren bidez, halaber, UDALAREN WIFI SAREA zabaldu ahal izango da. Sanfuentesen jarri zen aurreko urtean, eta oraingo honetan Las Carrerasera iritsiko da.\nUdalaren WIFI sarearen puntu berri hori Haritzalde eta Trinidad plazetan kokatu da. Asmoa da hurrengo hilabeteetan WIFI sarea udalerriko beste puntu batzuetara zabaltzea, espazio irekietan Internet jarriz.\nHerritarrak udaleko wifi sarera sar daitezke doan. Horretarako erabiltzaile gisa erregistratu beharko dira gatibu atari batean. Ondoren, modu erabat librean erabili ahal izango dute sarea, erabilera-baldintzak onartu eta gero. Doako wifi sare publiko horren helmena Haritzalde eta Trinidad plazek hartzen duten esparrua izango da.\nMerkatuen eta Lehiaren Batzorde Nazionalak (CNMC) ezarritako mugapenei jarraikiz, Abanto Zierbenako Udalak 256Kbps-ra mugatu behar izan du gehienezko deskarga-abiadura.\n“Honen bidez, teknologia berrien aldeko apustua sendotzen dugu. Teknologia berriak herritarren esku jarriz, eten digitala murrizten eta berdintasun soziala handitzen laguntzen dugu; eta aldi berean, udalerri integratzaileagoa sortzen dugu”, adierazi du Etxebarriak.\nUdalerrian hirugarren panel interaktiboa instalatu eta udaleko wifi sistema handitzearen bidez, komunikazio-kanalak modernizatu nahi izan dira. Horretarako, Udalak 21.000 eurotik gorako inbertsioa egin du.


Euskal Autonomia Erkidegoko lurralde-esparruan beren jarduera garatzen duten eraikuntzaren arloko saiakuntza-laborategiei eta kalitate-kontrolerako erakundeei eskatu ahal zaizkien betekizunak betetzen direla kontrolatzea. - Eusko Jaurlaritza\nJarduera garatzeko eskatu ahal diren betekizunak egiaztatzeko errekerimendua.\nKalitatearen kudeaketa-sistema ezartzeko justifikazioa\nErantzukizunpeko adierazpenaren aldaketa aurkeztea\nJarduera garatzeari uko egitea\nJarduera garatzeari uko egitea aldaketa aurkeztea\nEuskal Autonomia Erkidegoko lurralde-esparruan beren jarduera garatzen duten eraikuntzaren arloko saiakuntza-laborategiei eta kalitate-kontrolerako erakundeei eskatu ahal zaizkien betekizunak betetzen direla kontrolatzeko prozedura zehaztea.\nKalitatea kontrolatzeko erakundeek, zenbait alderdi nahitaez bete beharreko araudira egokitzeari buruzko txostenak egitean, proiektuak ikuskatzeko zereginetan, obra egikaritzen laguntzean edo egiaztagiriak egitean, jarduerari ekin aurretik erantzukizunpeko adierazpena egin beharko dute.\nDerrigorrean bete beharreko erregelamendu-arauak eta EKTn, Jarraibide Teknikoetan, Erregelamenduetan eta Plegu Tekniko Ofizialetan ezarritako betekizunak betetzen direla egiaztatzeko saiakuntzak, zerbitzu eta analisirako probak erantzukizunpeko adierazpena egin duten eraikuntzaren kalitate-kontrolerako saiakuntza-laborategiek egingo dute.\nAurreko idatzi-zatian aipatutako zuzendaritzak beharrezkotzat jotzen badu, eta laborategiek eta erakundeek beren jardueran aritzeko bete behar dituzten baldintzak betetzen dituztela egiaztatzeko, dokumentu hauek eskatu ahal izango ditu:\nIdentifikazio-datuak: Eraketa-eskritura, eta sozietatearen estatutuak edo banakako enpresaburua titularra dela egiaztatzen duen agiria, kasu bakoitzean dagokionaren arabera.\nLaborategiaren edo erakundearen jardueraren legezko egoera egiaztatzen duten agiriak, dagokion erantzukizunpeko adierazpenaren kopia barne.\nSinatutako erantzukizun zibileko aseguruaren poliza eta azken indarraldiari dagokion ordainketaren agiria, edota beste berme-tresna batzuen egiaztagiriak; esate baterako, abalen edo fidantzen agiriak, ematen dituen laguntza teknikoen araberakoak.\nJarduera egiteko baliatzen den establezimenduak, hala badagokio, horrelako instalazioek bete beharreko segurtasun-baldintzak, baldintza teknikoak eta ingurumenari dagozkionak betetzen dituela egiaztatzen duten agiriak.\nKokapen-planoa, udalerria eta sarbideak adierazita.\nLokalen planoa, eta eskatutako baldintzak betetzen dituela egiaztatzen duten agiriak.\nZuzendarien, teknikarien eta langileen datuak, bakoitzaren lanbide-kualifikazioa, zereginak, lan-harremana eta arduraldia adierazita.\nErabilgarri dituen makina, tresna eta software guztiei buruzko datuak, dagokionaren arabera, haien ezaugarriak eta prozedurak adierazita.\nDekretu honen 18. eta 19. artikuluetan azaldutako baldintzen araberako kalitatea kudeatzeko sistemari dagokion azken kanpo-auditoriaren egiaztagiria.\nKalitatea kudeatzeko sistemarekin eta laguntza teknikoa emateko ezarritako prozedurekin lotutako beste barne- edo kanpo-auditorien egiaztagiriak, ebaluazioak edo ziurtagiriak, halakorik izanez gero.\nLaborategien kasuan, eraikingintzaren eta eraikuntza-kalitatearen alorreko eskumena duen sailean jardute-eremu horiei dagozkien zereginak dituen zuzendaritzak iragarritako kontraste-saiakuntzen kanpainetan parte hartu izana egiaztatzen duten agiriak.\nErrekerimendu hori “Nire karpeta” atalari jakinarazpena bidalita egingo da; gainera, mezu elektronikoaren bidez ohartarazteko komunikazioa ere bidaliko da.\nLaborategiak edo erakundeak ez baditu aurkezten eskatutako dokumentuak, edo, aurkeztutako agiriak aztertu ostean egiaztatuz gero ez dituela betetzen eskatutako baldintzak, ezingo du jarduerarekin jarraitu, eraikingintzaren eta eraikuntza-kalitatearen eskumena duen sailean jardute-eremu horiei dagozkien zereginak dituen zuzendaritzaren titularraren ebazpenaren bidez egoera hori adierazi ostean.\nKalitatea kontrolatzeko erakundeek justifikatu behar dute kalitatea kudeatzeko sistema bat ezarri izana, UNE-EN ISO/IEC 17020 arauaren arabera. Bitarteko hauetako edozeinen bidez justifikatuko dute hori:\nZiurtapeneko Erakunde Nazionalak edo Ziurtapenerako Europako Lankidetzako kide den europar erakunde homologo batek emandako urteko egiaztagiria, emandako ziurtagiriaren irismena adierazten duena.\nUrteko kanpo-auditoria, aurrekoek egiaztatutako erakundeek egina, kalitate-sistemak egiaztatzeko erakundeentzako UNE-EN ISO/IEC 17021 arauen arabera, UNE-EN ISO/IEC 17020 arauak eskatutako baldintzak beteta.\nUrteko kanpo-auditoria, aurrekoek egiaztatutako erakundeek egina, UNE-EN ISO/IEC 17021 arauen arabera, kalitate-sistema UNE-EN ISO 9001ekin bat datorrela ebaluatzen duena, eta aipatu Errege Dekretuan laguntza teknikoa emateko jardueretarako ezarritako gainerako baldintzak (bai baldintza teknikoak, bai langileei buruzkoak) betetzen dituela egiaztatzen duena.\nKalitatea kontrolatzeko saiakuntza-laborategiek justifikatu behar dute kalitatea kudeatzeko sistema bat ezarri izana, UNE-EN ISO/IEC 17025 arauaren arabera. Bitarteko hauetako edozeinen bidez justifikatuko dute hori:\nUrteko kanpo-auditoria, aurrekoek egiaztatutako erakundeek egina, kalitate-sistemak egiaztatzeko erakundeentzako UNE-EN ISO/IEC 17021 arauen arabera, UNE-EN ISO/IEC 17025 arauak eskatutako baldintzak beteta.\nUrteko kanpo-auditoria, aurrekoek egiaztatutako erakundeek egina, UNE-EN ISO/IEC 17021 arauen arabera, kalitate-sistema UNE-EN ISO 9001ekin bat datorrela ebaluatzen duena, eta dagokion saiakuntzaren egokitasun teknikoa eta aipatu Errege Dekretuan ezarritako gainerako baldintzak (bai baldintza teknikoak, bai langileei buruzkoak) betetzen direla egiaztatzen duena.\nEraikuntzaren arloko kalitate-kontrolerako erakundeak eta kalitate-kontrolerako saiakuntza-laborategiak.\nAraudia 209/2014 DEKRETUA, urriaren 28koa, eraikuntzaren kalitate-kontrola arautzen duena Estatuaren araudia Real Decreto 410/2010, de 31 de marzo, por el que se desarrollan los requisitos exigibles a las entidades de control de calidad de la edificación y a los laboratorios de ensayos para el control de calidad de la edificación, para el ejercicio de su actividad.\nLurralde Plangintza, Etxebizitza eta Garraioak / Etxebizitza Sailburuordetza > Etxebizitza eta Arkitektura Zuzendaritza\nErantzukizunpeko adierazpena: 1044201\nJarduera garatzeko eskatu ahal diren betekizunak egiaztatzeko errekerimendua.: 1044202\nKalitatearen kudeaketa-sistema ezartzeko justifikazioa: 1044203\nErantzukizunpeko adierazpena: 1044204\nJarduera garatzeari uko egitea: 1044205


Nolakoa da Espainiako GKEen edo emaileen bazkidea? | Consumer\nNolakoa da Espainiako GKEen edo emaileen bazkidea?\nGoi-mailako ikasketak dituzten gizon eta emakumeek 133 euro ematen dituzte urtean gosearen eta haurren pobreziaren aurka borrokatzen diren proiektuetan\narabera: Larunbata, 2016ko uztailaren 16a\nIrudia: Emprender Fácil\nEspainiarrak altruistak gara, eta gure denborari eta diruari laguntzea gustatzen zaigu proiektu sozialen batekin. Boluntarioek parte hartzen duten Europar Batasuneko seigarren herrialdea gara, baina maila okerragoa dugu dohaintza ekonomikoa egitean. Espainiako biztanleen% 15 baino ez da ohiko emailea, erdia baino gehiago emakumezkoak dira, batez besteko adina 50 urte ingurukoa da, maila ekonomiko ertaina, urbanitak eta goi-mailako ikasketak dituzte. Krisi ekonomiko txarrenetan ere, bazkide eta emaileen kopuruak gero eta gehiago jarraitu du hazten 2011tik. Artikulu honetan, gure herrialdeko bazkide edo emailearen profila nolakoa den deskribatzen da, eremu geografikoaren arabera, eta dohaintzan emateko arrazoi nagusiak zein diren.\nIrudia: Ekin erraza\nEspainiarrek badakigu, pobrezia, gosea eta desberdintasun soziala aldatu nahi baditugu, boluntariotza beharrezkoa dela. Eta denborarik ez daukagunean, gure dirua GKE bati emateko prest gaude.\nEspainiako populazioaren% 15 ohiko emailea da, Iparraldeko herrialdeetan% 40 ez bezala\nHala ere, Espainiako biztanleen% 15 baino ez da ohiko emailea. Eskandinaviako herrialdeetatik urrun dago zifra hori,% 25eko biztanleriaren edo Europako batezbestekoaren% 40an. Finlandian edo Austrian GKE batekin lankidetzan aritzen den biztanleriaren ehunekoa% 75 baino handiagoa da.\nEspainiako Fundraiging Elkarteak (AEFr) 2015ean egindako ‘Espainiako bazkidearen errealitatea’ azterketaren arabera (AEFr), hirugarrenean, hirugarrenean, GKEen diru-sarreren% 36 da, eta proiektuen iraunkortasunaren funtsezko zutabeetako bat bihurtu da.\nEspainiako bazkide edo emailearen profila\nBazkideak edo emaileak ezkonduta edo bikotekidearekin bizi diren, seme-alabak dituzten eta unibertsitate-ikasketak dituzten pertsonak dira.\nGuiak eta Anteveniok Espainian egindako GKEen sektoreari buruzko ikerketaren arabera, emailearen profila gizon bat (% 46) edo emakumea (% 54) da, 55 urte ingurukoa. % 62,6k 55 eta 65 urte artean ditu, eta% 27k 18-24 urte bitarteko gazteak.\n2014an Salvetti&Llombart-ekin batera egindako AEFren txosten baten arabera, ezkonduta dauden edo bikotekidearekin bizi diren eta seme-alabak dituzten pertsonak dira (%57), unibertsitateko ikasketak eta lan egiten dutenak. Elkartasuna da solidaritatea ematen dien motibazio nagusia, eta besteei lagundu behar zaiela uste dute. % 22k uste du, halaber, mundua hobetu daitekeela uste duela.\nDohaintza errepikariena 100 euro baino gutxiago da. AEFren arabera, urteko batez besteko zenbatekoa 133 eurokoa da. Emaileen %49k hilean 30 eta 60 euro bitartean ematen dute, eta %19k 250 euro baino gehiago urtean. Dohaintza-emaileen kopuruak gora egiten jarraitzen duen arren, ekarpen hori murriztu egin da: 2006an 184 euro eta 2014an 133 euro.\n2014ko zerga-erreformak, dohaintzen zerga-pizgarriei dagokienez, urrats garrantzitsua eman du emaileak bultzatzeko. 2015etik aurrera, dohaintzak gehiago desgrabatu dira, eta aurten dohaintza-emaileek Errenta Aitorpenaren bidez emandakoaren% 75 berreskuratu ahal izan dute.\nDohaintzan emateko gaiak eta motibazioak\nHaurrak eta pobrezia dira bazkideen eta emaileen arteko sentsibilizazio handieneko arrazoiak. Dohaintza-emaileen lau tipologia identifikatu dira, dohaintzan emateko arrazoiaren arabera:\nherrialde pobreen garapenarekin eta gosearen aurkako borrokarekin konprometituak (% 38).\nhaurtzaroarekin eta hezkuntzarekin sentsibilizatuta (% 38).\nlarrialdien eta hondamendien aurrean mobilizatzen direnak (% 14).\ngiza eskubideen alde eta baztertutako sektoreen alde lan egiten duen talde txikiagoa, pertsona ezgaituak, errefuxiatuak eta ingurumenaren defentsa (% 10).\nArrazoi soziala da eman beharreko GKEa aukeratzea. Nahiz eta beti ez den erraza izaten hautespena, hainbat modu daude diruz laguntzeko, proiektuaren motibazioen, sinesmenen, erreferentzien eta erakundearekiko konfiantzaren arabera.\nEspainiako elkartasuna autonomia-erkidegoen arabera\nProbintzien arabera, bazkideak Madrilen daude, guztizkoaren %20rekin; atzean daude Bartzelona, Valentzia eta Andaluziako probintziak. Baina bere populazioaren dentsitatearekin alderatuz gero, Huescak eta Soriak bazkide gehien bereganatzen dituztenak dira, baita Madril, hiru euskal probintziak eta Valladolid ere. Beste lurralde batzuetan bazkideak lortzea indarra hartzen ari dira, hala nola A Coruña, Pontevedra, Badajoz, Huelva eta Murtzia.\nGeografikoki zentralizatzen bada kuoten araberako ekarpena, eskuzabaltasun handiagoa du Euskadin, Nafarroan, Sevillan, Cadizen eta Madrilen, baina probintzia bakoitzeko per capita errentarekin alderatzen bada, Andaluziakoa, Extremadurakoa eta Murtziakoa nabarmentzen dira.